এরপর জড়ো হওয়া লোকজনের মধ্যে একজন শিশুটিকে কোলে নিয়ে দৌড়ে রাস্তার উল্টো দিকে গিয়ে একটি থ্রি-হুইলারে তুলতে দেখা যায়। এরপর শিশুটির মাকেও তাতে তুলে দেয় তারা। ধারণা করা হচ্ছে, হাসপাতালে নেয়া হয়েছে সেখান থেকে। পরে শিশুটির অবস্থার অবনতি হলে রাতেই তাকে ঢাকায় আনা হয়, কিন্তু শেষ পর্যন্ত আর তাকে বাঁচানো গেল না। আট মাসের এই শিশুটির নাম আকিফা। শিশুটির চাচা আবু বকর সিদ্দিক বিবিসিকে বলেন, মঙ্গলবার বেলা পৌনে বারোটার দিকে ঘটনাটি ঘটে।